b'\n_START_ARTICLE_\nMrk (film, 2010)\n_START_SECTION_\nRazvoj filma\n_START_PARAGRAPH_\nV za\xc4\x8detku novembra 2008 je Stephenie Meyer potrdila, da je podala pravice, da tudi ostale tri knjige (takrat je film Somrak \xc5\xbee iz\xc5\xa1el) serije Somrak filmsko upodobijo. Februarja 2009 je Summit Entertainment potrdil, da so za\xc4\x8deli delati na filmu Mrk. \xc5\xa0e istega dneva so potrdili tudi, da tretjega filma za razliko od prvih dveh ne bo re\xc5\xbeiral Chris Weitz. Film bo re\xc5\xbeiral David Slade, scenarij pa bo spet napisala Melissa Rosenberg. _NEWLINE_Januarja 2010 je majhen del za\xc4\x8detne razli\xc4\x8dice scenarija iz\xc5\xa1el na internetu. Scenarij, ki je bil objavljen je pripadal Jacksonu Rathbonu in njegovo ime je bilo z vodnim \xc5\xbeigom v\xc5\xbeigosano na vsako stran.\n_START_SECTION_\nNovi igralci\n_START_PARAGRAPH_\nBryce Dallas Howard bo v filmu nadomestila Rachelle Lefevre kot Victoria. Summit Entertainment je potrdil, da je do spremembe pri\xc5\xa1lo zaradi sporov, Lefevrova pa je povedala, da je "precej \xc5\xbealostna" zaradi svoje odlo\xc4\x8ditve. Jodelle Ferland je bila izbrana za vlogo Bree, novorojene vampirke. Ostali novi \xc4\x8dlani igralske zasedbe so tudi Xavier Samuel kot Riley, Jack Huston kot Royce King II, Catalina Sandino Moreno kot Maria,Julia Jones kot Leah Clearwater in Boo Boo Stewart kot Seth Clearwater.\n_START_SECTION_\nSnemanje in post-produkcija\n_START_PARAGRAPH_\nSnemanje se je za\xc4\x8delo 17. avgusta 2009 v filmskih studijih v Vancouverju (Kanada) in kon\xc4\x8dalo 29. oktobra 2009. Howard Shore, ki je skladal glasbo za trilogijo filmov Gospodarja prstanov, bo skladal glasbo tudi za ta film.\n_START_SECTION_\nGlasba\n_START_PARAGRAPH_\nGlasbo za Mrk bo skladal Howard Shore, ki je prispeval tudi h glasbi za filme iz trilogije Gospodar prstanov. Glasbena skupina Muse bo zapela glavni soundtrack za ta film.\n_START_SECTION_\nNadaljevanje\n_START_PARAGRAPH_\nSummit Entertainment je novembra 2008 potrdil, da imajo pravice za filmsko upodobitev \xc4\x8detrtega romana iz serije Somrak, Jutranja zarja. Najprej so potrdili, da Robert Pattinson in Ashley Greene nameravata tudi soproducirati film in ga za\xc4\x8deti snemati takoj po kon\xc4\x8danem Mrku. Wyck Godfrey, producent prej\xc5\xa1njih filmov, je rekel, da je vse skupaj "...precej velik projekt, ampak imamo vsaj namen, da posnamemo film Jutranja zarja." Ko so ga vpra\xc5\xa1ali glede vloge Taylorja Lautnerja je odvrnil, da bo "Lautner \xc5\xa1e vedno igral Jacoba Blacka v filmu, ki se bo za\xc4\x8del snemati v kasnej\xc5\xa1njem delu leta 2010, obstaja pa tudi mo\xc5\xbenost, da bo zadnji film razdeljen na dva dela." Melissa Rosenberg, scenaristka filmov iz serije Somrak trenutno pi\xc5\xa1e scenarij(e) za film.'